           На основание чл. 26,ал. 2-4 от Закона за нормативните актове в 30-дневен срок, считано от 12.06.2019 г. , община Трекляно чрез настоящото публикуване на интернет страницата на общината, предоставя възможност на заинтересованите лица да направят своите предложения и становища по проекта на Наредбата за реда за придобиване, управление и разпореждане с общинско имущество на община Трекляно  на е-  mail адрес:obshtina_treklqno@abv.bg
            В съответствие с разпоредбите на чл. 28, ал. 2 от Закона за нормативните актове, към проекта на Наредбата за опазване на обществения ред, безопасността на движението и имуществото на гражданите в Община Трекляно, прилагаме мотиви , както  следва:
                                                           М О Т И В И

                                                         към

    Проекта  на Наредбата за опазване на обществения ред, безопасността на движението и имуществото на гражданите в Община Трекляно
             Причини, налагащи приемането на   Наредбата за опазване на обществения ред, безопасността на движение и  имуществото на гражданите в Община Трекляно :

            Приемането на Наредбата за опазване на обществения ред, безопасността на движение и  имуществото на гражданите в Община Трекляно   е във връзка с влязлото в сила Решение № 201/10.10.2018 г.по адм. д. № 309/2018 г. по описа на  Административен съд – Кюстендил. С това решение съдът отменя по протест на Окръжна прокуратура- Кюстендил Наредбата за опазване на обществения ред, безопасността на движение и  имуществото на гражданите в Община Трекляно , приета с решение № 148/23.12.2016 г. по Протокол № 15/23.12.2016 г. на Общински съвет – Трекляно. Оспорената Наредба е била приета от Общинския съвет – Трекляно  без предварително публикуване на изготвения проект и при липса на мотиви към същия по чл. 28,ал. 2 от ЗНА.  
         В изпълнение на  влязлото в сила решение, постановено по адм. д. № 309/2018 г. по описа на съда и съобразно мотивите на съда се установи необходимост от приемане на проект на  Наредба за опазване обществения ред, безопасността на движението и имуществото на гражданите в Община Трекляно.п
         При изработването на проекта на Наредбата за опазване  на обществения ред, безопасността на движението и имуществото на гражданите в Община Трекляно са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.
        Принцип на необходимост: Необходимостта от приемане на  Наредбата за опазване обществения ред, безопасността на движението и имуществото на гражданите в Община Трекляно  произтича от това да се определят редът, условията  и специалните изисквания за спазване на обществения ред и сигурност на територията на общината с оглед на опазване на публичната и частна собственост , осигуряване на правото на труд, спокойствието и отдиха на гражданите, създаването на  нормални условия за дейността на юридическите лица, организациите и учрежденията , както и защита на техните права и интереси.

         Принцип на обоснованост: Предвид обстоятелството, че прокуратурата  извършвайки надзор за законност,подава протест  против Наредбата  за опазване на обществения ред, безопасността на движението и имуществото на гражданите на община Трекляно, приета с решение №  148/23.12.2016 г.- по Протокол № 15/23.12.2016 г., които беше  отменена с влязлото в сила решение по адм. д. № 309/2018 г. по описа на Административен съд – Кюстендил. поради допуснати съществени нарушения на административнопроизводствените правила по чл. 26 и чл. 28 от ЗНА при приемането й.изготвянето на проект на Наредбата, който да бъде съобразен с изискванията на члб. 26 и чл. 28 от ЗНА
          Принцип  на предвидимост и откритост: Проектът  на Наредбата за опазване  на обществения ред, безопасността на движението и имуществото на гражданите в Община Трекляно ще бъде качен на официалния сайт на Община Трекляно за становища и предложения на заинтересованите лица.
          Принцип на съгласуваност: Направено е съгласуване  с Кмета  и Секретаря на Община Трекляно.

           Принципът на субсидиарност, пропорционалност  и стабилност : Предлаганият проект   на Наредбата за опазване  на обществения ред, безопасността на движението и имуществото на гражданите в Община Трекляно не е в противоречие със закона, а напротив нейното приемане  се налага поради привеждане на Наредбата за опазване  на обществения ред, безопасността на движението и имуществото на гражданите в Община Трекляно във вид, съответстващ  на закона.
             Цели , които се поставят: Настоящият проект цели да спази изискванията  на националното законодателство ,като сихронизира  местната и държавната уредба в сферата на ЗУТ, ЗДвП,Закона за здравето, Закона за закрила на детето  и осигури правото на обжалване на актове в унисон с принципите на правовата държава.
            Финансови и други средства , необходими за прилагането на наредбата : Не е свързано с разходване на допълнителни финансови и други средства.
            Очаквани резултати от прилагането на Наредбата:  Точно спазване  на държавната и местна уредба на законите и Конституцията на Република България на територията на Община Трекляно.
            Анализ за съответствие с правото на Европейския съюз: Проектът на Наредбата за опазване  на обществения ред, безопасността на движението и имуществото на гражданите в Община Трекляно е в съответствие с разпоредбите на Европейската харта за местното самоуправление и директивите на Европейската общност, свързани с тази материя.
           Проектът на подзаконовия нормативен акт е публикуван на официалната страница  на Община Трекляно http://trekliano.eu/naredbi-i-pravilnici-obs.html
           Правни основания : чл. 21, ал. 2 във връзка с ал. 1, т. 23 от ЗМСМА въз основа на Протест на Окръжна прокуратура – Кюстендил, чл. 15, ал. 1,чл. 26, ал. 2-4, чл. 28 ЗНА, чл. 76, ал. 3,чл. 79 от АПК.
             Приложение: Проект на Наредба за опазване  на обществения ред, безопасността на движението и имуществото на гражданите в Община Трекляно.
